CELEX: 52018PC0298
Language: fi
Date: 2018-05-25
Title: Ehdotus NEUVOSTON DIREKTIIVI yhteisestä arvonlisäverojärjestelmästä annetun direktiivin 2006/112/EY muuttamisesta tiettyjen tavaroiden ja palvelujen petosalttiita luovutuksia ja suorituksia koskevan valinnaisen käännetyn verovelvollisuuden mekanismin ja alv-petosten torjunnassa käytettävän nopean reagoinnin mekanismin soveltamisajan osalta

EUROOPAN KOMISSIO
            Bryssel 25.5.2018
            COM(2018) 298 final
            2018/0150(CNS)
            Ehdotus
            NEUVOSTON DIREKTIIVI
            yhteisestä arvonlisäverojärjestelmästä annetun direktiivin 2006/112/EY muuttamisesta tiettyjen tavaroiden ja palvelujen petosalttiita luovutuksia ja suorituksia koskevan valinnaisen käännetyn verovelvollisuuden mekanismin ja alv-petosten torjunnassa käytettävän nopean reagoinnin mekanismin soveltamisajan osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Tämän yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  1
                (jäljempänä ”alv-direktiivi”) muuttamista koskevan ehdotuksen tarkoituksena on pidentää 1) jäsenvaltioiden mahdollisuutta soveltaa käännetyn verovelvollisuuden mekanismia
                  2
                alv-direktiivin 199 a artiklan 1 kohdassa lueteltuihin tavaroiden luovutuksiin ja palvelujen suorituksiin liittyvien nykyisten petosten torjumiseksi ja 2) mahdollisuutta käyttää nopean reagoinnin mekanismia petosten torjumiseksi. 
            
            
               Alv-direktiivin 199 a artiklassa
                  3
                annetaan jäsenvaltioille mahdollisuus käyttää valinnaisesti käännetyn verovelvollisuuden mekanismia alv:n maksamiseksi sellaisista ennalta määriteltyjen tavaroiden luovutuksista ja sellaisista ennalta määriteltyjen palvelujen suorituksista, jotka ovat alttiita petoksille ja varsinkin yhteisön sisäisille Missing Trader -petoksille (MTIC-petoksille). 
            
            
               Jos jäsenvaltio haluaa soveltaa käännetyn verovelvollisuuden mekanismia muihin kuin alv-direktiivin 199 a artiklassa lueteltuihin luovutuksiin ja suorituksiin, poikkeus voidaan myöntää alv-direktiivin 395 artiklan perusteella alv:n kantamismenettelyn yksinkertaistamiseksi tai tietyntyyppisten verovilppien ja veronkierron estämiseksi. Poikkeuksen myöntäminen kyseisen artiklan perusteella edellyttää kuitenkin komission antamaa ehdotusta ja yksimielistä hyväksyntää neuvostossa, mikä kestää useita kuukausia (jopa 8 kuukautta arvonlisäverodirektiivin 395 artiklan mukaan). Jos jäsenvaltiossa alkaa äkillisesti esiintyä laajamittaisia petoksia, 395 artiklan mukaisen poikkeuksen myöntämismenettelyn kesto voi johtaa merkittäviin alv-tulojen menetyksiin. Alv-direktiivin 199 b
                  4
                artiklassa säädettyyn nopean reagoinnin mekanismiin sisältyy nopeampi menettely, joka antaa jäsenvaltioille tietyin tiukoin ehdoin mahdollisuuden ottaa käyttöön käännetyn verovelvollisuuden mekanismi ja joka antaa siten jäsenvaltioille entistä tarkoituksenmukaisemman ja vaikuttavamman tavan reagoida äkillisesti ilmeneviin laaja-alaisiin petoksiin. 
            
            
               Alv-direktiivin 199 a ja 199 b artiklassa säädettyjen toimenpiteiden tarkoituksena on antaa jäsenvaltioille mahdollisuus puuttua nopeasti MTIC-petoksiin liittyviin ongelmiin: 199 a artikla tarjoaa mahdollisuuden soveltaa käännetyn verovelvollisuuden mekanismia mainitussa artiklassa lueteltuihin luovutuksiin ja suorituksiin, ja 199 b artikla mahdollistaa nopeamman menettelyn käännetyn verovelvollisuuden mekanismin ottamiseksi käyttöön äkillisesti ilmenevissä laaja-alaisissa petoksissa. Kummankin artiklan voimassaolo päättyy 31. joulukuuta 2018
                  5
               . 
            
            
               MTIC-petoksesta on kyse silloin, kun talouden toimija hankkii toisesta jäsenvaltiosta kuljetettuja tai lähetettyjä tavaroita alv:sta vapautettuna luovutuksena ja veloittaa alv:n myydessään ne eteenpäin toiselle asiakkaalle. Kun asiakas on maksanut alv:n, toimija katoaa ja jättää alv:n maksamatta veroviranomaisille. Samaan aikaan asiakas, joka toimii joko vilpittömässä tai vilpillisessä mielessä, voi vähentää luovuttajalle maksamansa alv:n alv-ilmoituksessaan. Alv-direktiivin 199 a artiklaan perustuva valinnainen käännetyn verovelvollisuuden mekanismi vaikuttaa olevan jäsenvaltioille hyödyllinen ja ennalta varautuva väline tämäntyyppisten petosten torjunnassa etukäteen määritellyillä aroilla aloilla silloin, kun tällaisia petoksia esiintyy niiden alueella. Kun talouden toimijan on pakko käyttää käännetyn verovelvollisuuden mekanismia tällaisissa kotimaan sisäisissä luovutuksissa, toimija ei voi veloittaa alv:a laskussaan. Asiakas ei näin ollen maksa alv:a toimijalle, minkä vuoksi toimija ei voi kadota alv:n kanssa. Alv-direktiivin 199 b artiklassa säädetty nopean reagoinnin mekanismi on poikkeuksellinen toimenpide, jolla voidaan ottaa nopeasti käyttöön tilapäinen käännetyn verovelvollisuuden mekanismi sellaisilla aloilla tapahtuvissa tavaraluovutuksissa ja palvelusuorituksissa, joilla esiintyy äkillisiä laaja-alaisia petoksia ja joita ei luetella alv-direktiivin 199 a artiklassa. Tätä mekanismia käyttäen jäsenvaltiot voivat aloittaa toimenpiteet jo silloin, kun ne pyytävät alv-direktiivin 395 artiklan mukaista tavanomaista poikkeusta. 
            
            
               Kuten alv-direktiivissä vaaditaan, komissio on esittänyt kertomuksen
                  6
                alv-direktiivin 199 a ja 199 b artiklassa säädettyjen mekanismien vaikutuksista. Kertomusta laatiessaan komissio pyysi jäsenvaltioita esittämään kokemuksiaan ja arviointejaan näistä toimenpiteistä. Jotta yrityksiltä saatu palaute tulisi otettua huomioon, liike-elämän sidosryhmiä pyydettiin esittämään näkemyksensä alv-asiantuntijaryhmän
                  7
                välityksellä. Jäsenvaltiot ja kuulemiseen osallistuneet sidosryhmät katsovat yleisesti, että alv-direktiivin 199 a artiklassa säädetty käännetyn verovelvollisuuden mekanismi on hyvin toimiva ja erittäin tehokas tilapäinen väline alv-petosten torjunnassa. Vaikka alv-direktiivin 199 b artiklassa säädettyä nopean reagoinnin mekanismia ei käytännössä ole koskaan käytetty, useimmat jäsenvaltiot katsovat sen olevan hyödyllinen väline ja varotoimenpide poikkeuksellisissa alv-petostapauksissa. 
            
            
               Komissio esitti äskettäin kaksi säädösehdotusta, joiden tavoitteena on puuttua alv-petoksiin entistä tehokkaammin. Ensimmäinen on ehdotus hallinnollisesta yhteistyöstä ja petosten torjunnasta alv-alalla
                  8
               . Sillä pyritään vahvistamaan jäsenvaltioiden välistä yhteistyötä, jotta rajat ylittäviä petoksia voidaan torjua tehokkaasti. 
            
            
               Toinen on ehdotus, jossa esitetään unionin sisäisessä kaupassa sovellettavan yksinkertaisemman ja petoksilta suojaavan lopullisen alv-järjestelmän perusteet
                  9
               . Näiden perusteiden täytäntöönpanossa noudatetaan kaksivaiheista lähestymistapaa. Vuoden 2018 alkupuoliskolla komissio esittää ensiksi ehdotuksen, jossa on yksityiskohtaisia säännöksiä unionin sisäisiä yritysten välisiä (B2B) tavaraluovutuksia koskevien lopullisten järjestelyjen toiminnasta.
            
            
               Nämä järjestelyt, joiden olisi tultava voimaan 1. heinäkuuta 2022, muodostavat perustavanluonteisen ratkaisun MTIC-petosten torjuntaan. Koska alv kannettaisiin tosiasiallisesti unionin sisäisistä tavaraluovutuksista, kaupan alan toimija ei voisi enää hankkia toisesta jäsenvaltiosta kuljetettuja tai lähetettyjä tavaroita alv:a maksamatta.  Ainostaan luotettaviksi tunnustetut verovelvolliset voisivat hankkia toisesta jäsenvaltiosta kuljetettuja tai lähetettyjä tavaroita ilman luovuttajan veloittamaa alv:a. 
            
            
               Edellä esitetyn perusteella vaikuttaa siltä, että alv-direktiivin 199 a ja 199 b artiklassa säädetyt tilapäiset kohdennetut toimenpiteet ovat olleet hyödyllisiä. Jos niiden voimassaolo päättyy 31. joulukuuta 2018, jäsenvaltiot menettäisivät tehokkaan petostentorjuntavälineen. 
            
            
               Sen vuoksi on aiheellista jatkaa 199 a ja 199 b artiklassa säädettyjen toimenpiteiden voimassaoloa 30. kesäkuuta 2022 saakka. Kyseinen päivämäärä on päivä, jona unionin sisäisiä yritysten välisiä (B2B) tavaraluovutuksia koskevan lopullisen järjestelmän on määrä tulla voimaan. 
            
            
               Alv-direktiivin 199 a artiklan 1 kohdan käännetyn verovelvollisuuden mekanismin käyttöön ottavien jäsenvaltioiden on sovellettava sitä vähintään kahden vuoden ajan. Vaatimus soveltaa toimenpidettä vähintään kaksi vuotta osoittautui esteeksi muutamille jäsenvaltioille, jotka olisivat halunneet ottaa käännetyn verovelvollisuuden mekanismin käyttöön vuoden 2017 aikana torjuakseen vasta havaittuja alv-petostapauksia, jotka koskivat 199 a artiklassa lueteltavia tavaraluovutuksia ja/tai palvelusuorituksia. Asianomaisten jäsenvaltioiden oli lopulta pyydettävä poikkeusta alv-direktiivin 395 artiklan perusteella ja mainitussa artiklassa säädetyn menettelyn mukaisesti, mikä viivästytti jäsenvaltioiden reagointia petosongelmaan. Sen vuoksi ehdotetaan, että kahden vuoden vähimmäissoveltamisaikaa koskeva vaatimus poistetaan kyseisestä säännöksestä. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               Tämä ehdotus ei vaikuta yleisen käännetyn verovelvollisuuden mekanismin tilapäistä soveltamista koskevaan komission ehdotukseen
                  10
               , jossa annettaisiin erityisen petosalttiille jäsenvaltioille mahdollisuus ottaa tietyin tiukoin edellytyksin käyttöön yleinen (eikä alakohtainen) käännetyn verovelvollisuuden mekanismi kotimaan sisäisissä tavaraluovutuksissa ja palvelusuorituksissa. Yleisen käännetyn verovelvollisuuden mekanismin ehdotetut soveltamisala ja -edellytykset poikkeavat alv-direktiivin 199 a ja 199 b artiklassa säädetyistä edellytyksistä. 
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
         
         
            
               
                  Direktiivillä muutetaan alv-direktiiviä Euroopan unionin toiminnasta tehdyn sopimuksen 113 artiklan nojalla. 
               
               
                  Koska ehdotuksella pidennettäisiin tiettyjen direktiivin säännösten voimassaoloaikaa, alv-direktiivin muuttaminen on tarpeen. 
               
            
            
               •Toissijaisuusperiaate (jaetun toimivallan osalta) 
            
            
               Euroopan unionista tehdyn sopimuksen 5 artiklan 3 kohdassa määrätyn toissijaisuusperiaatteen mukaisesti unionin tasolla voidaan toteuttaa toimia vain, jos jäsenvaltiot eivät voi yksin riittävällä tavalla saavuttaa suunniteltujen toimien tavoitteita vaan ne voidaan ehdotetun toiminnan laajuuden tai vaikutusten vuoksi saavuttaa paremmin unionin tasolla.
            
            
               
                  Ehdotuksen tavoite eli petosten torjuminen käännetyn verovelvollisuuden mekanismia soveltamalla ja mahdollisuus käyttää nopean reagoinnin mekanismia äkillisten laaja-alaisten petosten torjumiseksi saavutetaan parhaiten unionin tasolla, ja sen oikeusperusta on alv-direktiivi. Sen vuoksi näiden toimenpiteiden voimassaolon jatkaminen edellyttää alv-direktiivin muuttamista. 
               
            
            
               •Suhteellisuusperiaate
            
            
               
                  Koska toimenpiteiden voimassaolon jatkaminen on luonteeltaan vapaaehtoinen ja tilapäinen toimi, ehdotus on oikeassa suhteessa tavoiteltuun päämäärään eli siihen, että petoksia pyritään torjumaan tietyissä tavaraluovutuksissa ja palvelusuorituksissa ja jäsenvaltioita autetaan torjumaan äkillisiä laaja-alaisia alv-petoksia. 
               
            
            
               •Toimintatavan valinta
            
            
               
                  Toimintatavaksi ehdotetaan direktiiviä, koska kyseessä on alv-direktiivin muuttaminen. 
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Jäsenvaltioilta ja sidosryhmiltä saatu palaute on otettu huomioon alv-direktiivin 199 a ja 199 b artiklan vaikutuksia petosten torjuntaan koskevassa Euroopan komission kertomuksessa. 
               
            
            
               Kuten kertomuksessa todetaan, jäsenvaltiot katsovat yleisesti, että alv-direktiivin 199 a artiklassa säädetty käännetyn verovelvollisuuden mekanismi on hyvin toimiva ja erittäin tehokas tilapäinen väline alv-petosten torjunnassa. Käännetyn verovelvollisuuden mekanismin käyttöönotto vähensi merkittävästi petoksia tai poisti ne määritellyillä aloilla. Myös konsultaatioon osallistuneet sidosryhmät olivat samaa mieltä mekanismin tehokkuudesta petosten torjunnassa. 
            
            
               Vaikka alv-direktiivin 199 b artiklassa säädettyä nopean reagoinnin mekanismia ei ole koskaan käytetty, useimmat jäsenvaltiot katsovat sen olevan hyödyllinen väline ja varotoimenpide äkillisesti ilmenevissä poikkeuksellisissa alv-petostapauksissa. 
            
            
               •Asiantuntijatiedon keruu ja käyttö
            
            
               
                  Alv-asiantuntijaryhmää kuultiin alv:n alv-direktiivin 199 a artiklassa säädetyn toimenpiteen vaikutuksista. Saatu palaute osoittaa, että käännetyn verovelvollisuuden mekanismia pidetään tehokkaana tilapäisvälineenä tiettyjä tavaraluovutuksia ja palvelusuorituksia koskevien petosten torjunnassa. 
               
               
                  Vapaaehtoista käännetyn verovelvollisuuden mekanismista on arvioitu yleisemmin aiemmin tehdyissä tutkimuksissa. Vapaaehtoista käännetyn verovelvollisuuden menettelyä koskevan äskettäisen tutkimuksen
                     11
                   mukaan käännetyn verovelvollisuuden mekanismi lisää yrityksille säännösten noudattamisesta aiheutuvia kustannuksia 43 prosenttia. Yleistä käännetyn verovelvollisuuden mekanismia sisämarkkinoilla koskeva arviointi (jossa yleistä mekanismia verrattiin myös alakohtaiseen käännettyyn verovelvollisuuteen) on tehty tilapäisesti sovellettavaa yleisen käännetyn verovelvollisuuden mekanismia koskevaan ehdotukseen liitetyssä vaikutustenarvioinnissa
                     12
                  . Koska kohdennetun käännetyn verovelvollisuuden mekanismin soveltamisala ja voimassaoloaika ovat rajalliset, sillä ei näytä olevan merkittäviä kielteisiä vaikutuksia. 
               
            
            
               •Vaikutustenarviointi
            
            
               Aloitteella jatketaan 199 a ja 199 b artiklassa säädettyjen toimenpiteiden voimassaoloa. Tarkoituksena on tukea jäsenvaltioita alv-petosten torjunnassa siihen saakka, kun perusteellisempi uusi alv-järjestelmä otetaan käyttöön. 
            
            
               Kun otetaan huomioon komissiossa meneillään oleva työ lopullisen alv-järjestelmän käyttöön ottamiseksi ja sen oletettavat vaikutukset petosten torjuntaan, tällä hetkellä ei ole tarpeen tehdä hiljattain annettua kertomusta yksityiskohtaisempia arvioita eikä tarkistaa asianomaisia toimenpiteitä, koska kaikki päätelmät olisivat vain tilapäisiä ja niitä olisi arvioitava uudelleen sitten, kun lopullinen järjestelmä tulee voimaan. 
            
         
         
            
               4.TALOUSARVIOVAIKUTUKSET
            
            
               
                  Ehdotuksella ei ole kielteisiä vaikutuksia unionin talousarvioon. 
               
            
            
               5.LISÄTIEDOT
            
            
               Ehdotuksen soveltamisaika on rajoitettu.  
            
            
               2018/0150 (CNS)
            
            
               Ehdotus
            
            
               NEUVOSTON DIREKTIIVI
            
            
               yhteisestä arvonlisäverojärjestelmästä annetun direktiivin 2006/112/EY muuttamisesta tiettyjen tavaroiden ja palvelujen petosalttiita luovutuksia ja suorituksia koskevan valinnaisen käännetyn verovelvollisuuden mekanismin ja alv-petosten torjunnassa käytettävän nopean reagoinnin mekanismin soveltamisajan osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 113 artiklan,
            
            
               ottaa huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottaa huomioon Euroopan parlamentin lausunnon
                  13
               , 
            
            
               ottaa huomioon Euroopan talous- ja sosiaalikomitean lausunnon
                  14
               , 
            
            
               noudattaa erityistä lainsäätämisjärjestystä,
            
            
               sekä katsoo seuraavaa:
            
            
               (1)Arvonlisäveroon, jäljempänä ’alv’, liittyvät veropetokset johtavat merkittäviin tulonmenetyksiin ja vaikuttavat sisämarkkinoiden toimintaan. 
            
            
               (2)Neuvoston direktiivin 2006/112/EY
                  15
                199 a artiklassa annetaan jäsenvaltioille mahdollisuus säätää, että kyseisessä artiklassa luetelluista luovutuksista ja suorituksista maksaa alv:n se verovelvollinen, joka vastaanottaa kyseisen luovutuksen tai suorituksen (käännetyn verovelvollisuuden mekanismi), jotta missing trader -petoksiin (MTIC-petoksiin) voidaan puuttua nopeasti yhteisön sisäisessä kaupassa. Jäsenvaltiot voivat soveltaa tätä mekanismia 31 päivään joulukuuta 2018, ja soveltamisen on jatkuttava vähintään kahden vuoden ajan. 
            
            
               (3)Direktiivin 2006/112/EY 199 b artiklassa säädetty nopean reagoinnin mekanismin erityistoimenpide antaa jäsenvaltioille mahdollisuuden käyttää nopeampaa menettelyä, jossa käännetyn verovelvollisuuden mekanismia sovelletaan tiettyihin tavaroiden luovutuksiin ja palvelujen suorituksiin sellaisten äkillisesti ilmenevien laaja-alaisten petosten torjumiseksi, jotka voivat johtaa merkittäviin ja lopullisiin taloudellisiin menetyksiin. Neuvoston direktiivin 2013/42/EU
                  16
                3 artiklan mukaisesti jäsenvaltiot voivat soveltaa nopean reagoinnin mekanismin erityistoimenpidettä 31 päivään joulukuuta 2018. 
            
            
               (4)Komissio antoi 8 päivänä maaliskuuta 2018 Euroopan parlamentille ja neuvostolle kertomuksen
                  17
                direktiivin 2006/112/EY 199 a ja 199 b artiklassa tarkoitettujen petostentorjuntamekanismien vaikutuksista. 
            
         
         
            
               (5)Kertomuksen mukaan jäsenvaltiot ja sidosryhmät pitävät direktiivin 2006/112/EY 199 a artiklassa säädettyä käännetyn verovelvollisuuden mekanismia yleisesti ottaen toimivana tilapäisvälineenä, jolla voidaan tehokkaasti torjua alv-petoksia tietyillä aloilla tai estää petosten syntyminen. Vaatimus, jonka mukaan 199 a artiklan 1 kohdassa säädettyä toimenpidettä on sovellettava vähintään kahden vuoden ajan, muodosti esteen muutamille jäsenvaltioille, jotka halusivat ottaa käyttöön käännetyn verovelvollisuuden mekanismin lyhyemmäksi ajaksi. Näin ollen kahden vuoden vähimmäissoveltamisaikaa koskeva vaatimus on poistettu kyseisestä säännöksestä. 
            
            
               (6)Vaikka direktiivin 2006/112/EY 199 b artiklassa tarkoitettua nopean reagoinnin mekanismin erityistoimenpidettä ei ole koskaan käytetty tosiasiallisesti, jäsenvaltiot puoltavat sen säilyttämistä, koska ne pitävät sitä hyödyllisenä välineenä ja varotoimenpiteenä poikkeuksellisissa alv-petostapauksissa.
            
            
               (7)Kertomuksen havainnot ja päätelmät huomioon ottaen näyttää siltä, että direktiivin 2006/112/EY 199 a ja 199 b artiklassa tarkoitetut tilapäiset kohdennetut toimenpiteet ovat osoittautuneet hyödyllisiksi arvonlisäveropetosten torjunnassa. Kyseisten toimenpiteiden voimassaolon on määrä päättyä 31 päivänä joulukuuta 2018, mikä tarkoittaisi, että jäsenvaltiot menettävät tehokkaan alv-petosten torjuntavälineen Sen vuoksi on aiheellista jatkaa kyseisten toimenpiteiden soveltamista rajoitetun ajan siihen saakka, kun suunniteltu lopullinen alv-järjestelmä tulee voimaan. 
            
            
               (8)Sen vuoksi direktiiviä 2006/112/EY olisi muutettava,
            
            
               ON HYVÄKSYNYT TÄMÄN DIREKTIIVIN:
            
            
               1 artikla
            
            
               Muutetaan direktiivi 2006/112/EY seuraavasti:
            
            
               1)korvataan 199 a artiklan 1 kohdan johdantokappale seuraavasti:
            
            
               ”Jäsenvaltiot voivat 30 päivään kesäkuuta 2022 säätää, että arvonlisäverovelvollinen on se verovelvollinen, joka vastaanottaa jonkin seuraavista luovutuksista tai suorituksista:”;
            
            
               2)Korvataan 199 b artikla seuraavasti:
            
            
               ”199 b artikla
            
            
               1. Jäsenvaltio voi 193 artiklasta poiketen erittäin kiireellisissä tapauksissa ja 2 ja 3 kohdan mukaisesti nimetä nopean reagoinnin mekanismin erityistoimenpiteenä tiettyjen tavaroiden luovutusten tai palvelujen suoritusten vastaanottajan arvonlisäverovelvolliseksi sellaisten äkillisesti ilmenevien laaja-alaisten petosten torjumiseksi, jotka voivat johtaa merkittäviin ja lopullisiin taloudellisiin menetyksiin.
            
            
               Jäsenvaltion on valvottava asianmukaisesti nopean reagoinnin mekanismin erityistoimenpidettä niiden verovelvollisten osalta, jotka luovuttavat tavaroita tai suorittavat palveluja, joihin toimenpidettä sovelletaan, ja erityistoimenpidettä sovelletaan enintään yhdeksän kuukauden ajan.
            
            
               2. Jäsenvaltion, joka haluaa ottaa käyttöön 1 kohdassa säädetyn nopean reagoinnin mekanismin erityistoimenpiteen, on lähetettävä komissiolle ilmoitus käyttäen 4 kohdan mukaisesti vahvistettua vakiolomaketta ja samalla lähetettävä se muille jäsenvaltioille. Jäsenvaltion on toimitettava komissiolle tiedot kyseessä olevasta alasta, petoksen tyypistä ja ominaispiirteistä, asian erityisestä kiireellisyydestä, petoksen äkillisestä ja laaja-alaisesta luonteesta ja siitä seuraavista merkittävistä ja lopullisista taloudellisista menetyksistä. Jos komissio katsoo, että sillä ei ole kaikkia tarvittavia tietoja, se ilmoittaa kyseiselle jäsenvaltiolle kahden viikon kuluessa ilmoituksen vastaanottamisesta, mitä lisätietoja tarvitaan. Asianomaisen jäsenvaltion komissiolle toimittamat lisätiedot on samalla lähetettävä muille jäsenvaltioille. Jos toimitetut lisätiedot eivät ole riittävät, komissio ilmoittaa siitä asianomaiselle jäsenvaltiolle yhden viikon kuluessa.
            
            
               Jäsenvaltion, joka haluaa ottaa käyttöön tämän artiklan 1 kohdassa säädetyn nopean reagoinnin mekanismin erityistoimenpiteen, on samalla myös tehtävä hakemus komissiolle 395 artiklan 2 ja 3 kohdassa säädettyä menettelyä noudattaen.
            
            
               Tämän artiklan 1 kohdassa tarkoitetuissa erittäin kiireellisissä tapauksissa 395 artiklan 2 ja 3 kohdassa säädetty menettely on saatettava päätökseen kuuden kuukauden kuluessa siitä, kun komissio on vastaanottanut hakemuksen.
            
            
               3. Kun komissio on saanut kaikki tiedot, joiden se katsoo olevan tarpeen 2 kohdan ensimmäisessä alakohdassa tarkoitetun ilmoituksen arvioimiseksi, se ilmoittaa tästä jäsenvaltioille. Jos se vastustaa nopean reagoinnin mekanismin erityistoimenpidettä, se antaa kielteisen lausunnon yhden kuukauden kuluessa ilmoituksesta sekä ilmoittaa tästä asianomaiselle jäsenvaltiolle ja arvonlisäverokomitealle. Jos komissio ei vastusta toimenpidettä, se vahvistaa tämän kirjallisesti asianomaiselle jäsenvaltiolle ja arvonlisäverokomitealle saman ajan kuluessa. Jäsenvaltio voi ottaa käyttöön nopean reagoinnin mekanismin erityistoimenpiteen kyseisen vahvistuksen vastaanottopäivästä alkaen. Ilmoitusta arvioidessaan komissio ottaa huomioon muiden jäsenvaltioiden sille kirjallisesti lähettämät näkemykset.
            
            
               4. Komissio hyväksyy täytäntöönpanosäädöksen, jolla vahvistetaan vakiolomake 2 kohdassa tarkoitetun, nopean reagoinnin mekanismin erityistoimenpidettä koskevan ilmoituksen ja 2 kohdan ensimmäisessä alakohdassa tarkoitettujen tietojen toimittamista varten. Tämä täytäntöönpanosäädös hyväksytään 5 kohdassa tarkoitettua tarkastelumenettelyä noudattaen.
            
            
               5. Kun viitataan tähän kohtaan, sovelletaan Euroopan parlamentin ja neuvoston asetuksen (EU) N:o 182/2011(*) 5 artiklaa, ja tätä varten komitea on neuvoston asetuksen (EU) N:o 904/2010(**) 58 artiklalla perustettu komitea.
            
            
               6. Edellä 1 kohdassa säädettyä nopean reagoinnin mekanismin erityistoimenpidettä sovelletaan 30 päivään kesäkuuta 2022.”;
            
         
         
            
               __________
            
            
                  (*) Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (
               
                  EUVL L 55, 28.2.2011, s. 13
               
               ).
            
            
                  Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (
               
                  EUVL L 268, 12.10.2010, s. 1
               
               ).”;
            
            
               3)kumotaan 395 artiklan 5 kohta.
            
            
               2 artikla
            
            
               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               3 artikla
            
            
               Tämä direktiivi on osoitettu kaikille jäsenvaltioille.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1)
               
               
                  
                     (2)
                  
                        Alv-direktiivin 193 artiklassa olevan yleisen säännön mukaan tavaroita luovuttava tai palveluita suorittava verovelvollinen on velvollinen maksamaan alv:n. Tästä jaoteltujen maksusuoritusten järjestelmästä poiketen käännetyn verovelvollisuuden mekanismi antaa mahdollisuuden määrätä luovutuksen tai suorituksen vastaanottaja (verovelvollinen) arvonlisäverovelvolliseksi. 
               
               
                  
                     (3)
                  
                        Sellaisena kuin se on lisättynä yhteisestä arvonlisäverojärjestelmästä annetun direktiivin 2006/112/EY muuttamisesta tiettyjen petosalttiiden tavaroiden luovutuksiin ja tiettyjen petosalttiiden palvelujen suorituksiin vapaaehtoisesti ja tilapäisesti sovellettavan käännetyn verovelvollisuuden osalta 22 päivänä heinäkuuta 2013 annetulla neuvoston direktiivillä 2013/43/EU(EUVL L 201, 26.7.2013, s. 4). 
               
               
                  
                     (4)
                  
                        Sellaisena kuin se on lisättynä yhteisestä arvonlisäverojärjestelmästä annetun direktiivin 2006/112/EY muuttamisesta arvonlisäveropetosten vastaisen nopean reagoinnin mekanismin osalta 22 päivänä heinäkuuta 2013 annetulla neuvoston direktiivillä 2013/42/EU (EUVL L 201, 26.7.2013, s. 1). 
               
               
                  
                     (5)
                  
                        Ks. neuvoston direktiivin 2013/42/EU 2 artikla nopean reagoinnin mekanismin osalta. 
               
               
                  
                     (6)
                  
                        Komission kertomus neuvostolle ja Euroopan parlamentille neuvoston direktiivin 2006/112/EY 199 a ja 199 b artiklan vaikutuksista petosten torjuntaan, COM(2018) 118, 118/2. 
               
               
                  
                     (7)
                  
                        Alv-asiantuntijaryhmä avustaa ja neuvoo Euroopan komissiota alv-kysymyksissä. Ryhmä koostuu yksityishenkilön ominaisuudessa nimetyistä edustajista, joilla on vaadittava asiantuntemus alv-alalla, sekä erityisesti yrityksiä tai veroasiantuntijoita edustavista järjestöistä, jotka voivat avustaa alv-politiikkojen kehittämisessä ja täytäntöönpanossa. 
               
               
                  
                     (8)
                  
                        Kohti EU:n yhtenäistä arvonlisäveroaluetta - aika tehdä päätöksiä Muutettu ehdotus neuvoston asetukseksi asetuksen (EU) N:o 904/2010 muuttamisesta hallinnollista yhteistyötä arvonlisäveron alalla tehostavien toimenpiteiden osalta, COM(2017) 706 final. 
               
               
                  
                     (9)
                  
                        Ehdotus neuvoston direktiiviksi direktiivin 2006/112/EY muuttamisesta arvonlisäverojärjestelmän tiettyjen sääntöjen yhdenmukaistamiseksi ja yksinkertaistamiseksi sekä lopullisen järjestelmän käyttöön ottamiseksi jäsenvaltioiden välisen kaupan verotusta varten, COM(2017) 569 final. 
               
               
                  
                     (10)
                  
                        Ehdotus neuvoston direktiiviksi yhteisestä arvonlisäverojärjestelmästä annetun direktiivin 2006/112/EY muuttamisesta tietyn kynnyksen ylittäviin tavaroiden luovutuksiin ja palvelujen suorituksiin tilapäisesti sovellettavan yleisen käännetyn verovelvollisuuden mekanismin osalta, COM(2016) 811 final. 
               
               
                  
                     (11)
                  
                        EY, 2014.
               
               
                  
                     (12)
                  
                        Vaikutustenarviointi tietyn kynnyksen ylittäviin tavaroiden luovutuksiin ja palvelujen suorituksiin tilapäisesti sovellettavan yleisen käännetyn verovelvollisuuden mekanismia koskevasta ehdotuksesta, SWD2016/457.
               
               
                  
                     (13)
                  
                        EUVL C , , s. .
               
               
                  
                     (14)
                  
                        EUVL C , , s. .
               
               
                  
                     (15)
                  
                        Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1). 
               
               
                  
                     (16)
                  
                        Neuvoston direktiivi 2013/42/EU, annettu 22 päivänä heinäkuuta 2013, yhteisestä arvonlisäverojärjestelmästä annetun direktiivin 2006/112/EY muuttamisesta arvonlisäveropetosten vastaisen nopean reagoinnin mekanismin osalta (EUVL L 201, 26.7.2013, s. 1). 
               
               
                  
                     (17)
                  
                        Komission kertomus neuvostolle ja Euroopan parlamentille neuvoston direktiivin 2006/112/EY 199 a ja 199 b artiklan vaikutuksista petosten torjuntaan, COM(2018) 118, 8.3.2018.